Sy het ook ‘n kombers van herwinde winkel plastieksakke en koerantpapier gemaak wat sy uitgedeel het vir die haweloses tydens die wintermaande.
Uit eie bodem het Caitlin Garbers uitstekend gevaar en met 'n goud en 'n dubbel goud in die Voordrag-kategorie weggestap. Hierdie besondere prestasie het verseker dat sy na die prestige aand genooi is, waar sy, na nog 'n uitstekende optrede as die TOP senior leerders in Voordrag-kategorie bekroon is.
Vanaf 7 tot 10 Julie het 40 van Framesby se landloopatlete aan die Knysna Oester-hardloopfees deelgeneem. Die atlete het aan 'n landloopbyeenkoms, 'n 4 x 1km-aflos, 'n pretdraf en 'n straatmyl deelgeneem. Skole van regoor die Oos-Kaap en Wes-Kaap het deelgeneem. Die kompetisie was baie sterk, veral die plaaslike SWD-atlete is in klas van hul eie.